**15.02.2023.**

**E-pasta nosaukums**

Par nepieciešamo vakcīnu skaitu pret sezonālo gripu 2023/2024. gada rudens sezonai ģimenes ārstu praksēs

**E-pasta teksts**

Nacionālās veselības dienests rekomendē piedalīties Slimību profilakses un kontroles centrs (turpmāk – Centrs) rīkotā aptaujā , lai precīzi varētu prognozēt nepieciešamo sezonālo gripas vakcīnu skaitu un to pieejamību praksēs šī gada rudens sezonā.

Centrs un Nacionālais veselības dienests augsti novērtē un pateicas par aktīvo iesaistīšanos vakcinācijā pret sezonālo gripu. Esošie dati liecina, ka riska grupu vakcinācijas aptvere svārstās: personām vecumā no 65 gadiem – 11% (2021./2022. gada epidēmiskajā sezonā 7,7%), ārstniecības personām – 18,5%. Saskaņā ar Ministru kabineta 2000. gada 26. septembra noteikumiem Nr. 330 „Vakcinācijas noteikumi” (turpmāk – MK noteikumi) ārstniecības iestādes, kurām ir līgums ar Nacionālo veselības dienestu par pretgripas vakcinācijas veikšanu, sezonālās gripas izplatības laikā veic to personu no valsts budžeta līdzekļiem apmaksātu vakcināciju pret sezonālo gripu, kas pieder MK noteikumu 44.1 punktā noteiktajām riska grupām (skatīt šeit: https://likumi.lv/ta/id/11215-vakcinacijas-noteikumi) atbilstoši pieejamajam pretgripas vakcīnu apjomam. Šīs aptaujas mērķis ir noteikt nepieciešamo valsts apmaksāto vakcīnas pret sezonālo gripu nepieciešamo apjomu riska grupām. Paldies ģimenes ārstu praksēm , kuras aptauju ir jau aizpildījušas. Anketa atkārtoti nav jāaizpilda.